същ пол и възможността за получаване на развод или придобиване на статут на законно разделен.
 Икономически теми
 Метаданните трябва да посочват всяко специфично за държавата приложение на правилата, изброени в техническите спецификации за темата „Статут на настояща дейност“ в приложението към Регламент за изпълнение (ЕС) 2017/543 на Комисията. Метаданните трябва да посочват дали статутът на настояща дейност е бил посочен въз основа на регистри, и ако случаят е такъв — да съдържат съответните определения, използвани в дадения регистър.
 Метаданните трябва да посочват установената за държавата минимална възраст за упражняване на икономическа дейност и съответната правна основа.
 Когато при преброяването в дадената държава членка се идентифицират лица, работещи на повече от едно работно място, метаданните трябва да описват използвания метод за определяне на тяхното основно работно място (например въз основа на работното време или получавания доход).
 Метаданните трябва да посочват всяко специфично за държавата приложение на правилата, изброени в техническите спецификации за темата „Статут на трудова заетост“ в приложението към Регламент за изпълнение (ЕС) 2017/543 на Комисията. Когато при преброяването в дадената държава членка се идентифицират лица, които са едновременно работодатели и наети лица, метаданните трябва да посочват използвания метод за определяне на принадлежността им към една от двете категории.
 Държава/място на раждане
 По отношение на преброявания, за които не е налична никаква информация или е налична непълна информация относно държавата на раждане в съответствие със съществуващите по време на преброяването международни граници, метаданните трябва да посочват използваната методология за определяне на разбивката от темата „Държава/място на раждане“, в която попада лицето.
 Метаданните трябва да посочват дали е използвана информация за мястото на раждане като заместител на обичайното местопребиваване на майката към момента на раждането.
 Гражданство
 В държавите, в които част от населението са лица, които са „Жители, непризнати за пълноправни граждани“ (т.е. лица, които не са нито граждани на някоя държава, нито лица без гражданство, и които носят само част от правата и задълженията, произтичащи от гражданството), метаданните трябва да предоставят съответната информация.
 Обичайно местопребиваване една година преди преброяването
 Когато при преброяването в дадената държава членка се събира информация за темата „Предишно обичайно местопребиваване и дата на пристигане на сегашното място“, метаданните трябва да описват всяка използвана методология за посочване на обичайното местопребиваване една година преди преброяването.
 Теми за домакинството и семейството
 Метаданните трябва да посочват дали при преброяването в дадената държава членка за идентифициране на частните домакинства се прилага концепцията за „водене на домакинство“ или „едно жилище — едно домакинство“. Метаданните трябва да посочват използвания метод за определяне на домакинства и семейства.
 Метаданните трябва да посочват начина на идентифициране на връзките между членовете на домакинството (напр. матрица на взаимоотношенията или връзка с референтното лице). Ако тези данни се получават от административни регистри, се посочва дали информацията за връзката между домакинството и членовете на семейството е записана в административния източник (административните източници) и се получава директно от него (тях), или дали тази информация се основава на статистически модел.
 Тип собственост
 Метаданните трябва да обясняват и да дават примери за типовете собственост в съответствие с националното законодателство в областта на собствеността